Publication: Magyar Közlöny
Issue: MK-2004-89 (Year: 2004, Number: 89)
Era: 2004-2010
Section: [11. számú melléklet a 89/2004. (IV. 20.) Korm. rendelethez]
Paragraph Index: 449

1. Cikk Általános kötelezettség 1(1) A Kedvezményezett biztosítja az Intézkedésnek az 1. mellékletben leírtak megfelelõ végrehajtását – önállóan vagy egy vagy több civil szervezettel vagy intézménnyel együtt. A Kedvezményezett alvállalkozásba adhatja – lehetõség szerint helyi cégeknek – az Intézkedés (munkák, szolgáltatások) egy meghatározott részét. Az Intézkedés nagyobb részét azonban a Kedvezményezettnek kell végrehajtania. Amennyiben az Intézkedés megvalósításához a Kedvezményezettnek szerzõdéseket kell kötnie, a IV. Mellékletben leírt szerzõdéskötési eljárásokat kell alkalmaznia. A partnereknek, az alvállalkozóknak és a beszállításoknak vagy a Közösségbõl, vagy az Intézkedés programja alapján támogatásokra jogosult országból vagy országokból kell származniuk. A Közösség nem ismer el szerzõdéses kapcsolatot önmaga és a Kedvezményezett partnere(i) vagy önmaga és egy alvállalkozó között. A Kedvezményezett egyedül köteles számot adni a Bizottságnak az Intézkedés végrehajtásáról. A Kedvezményezett vállalja, hogy a Szerzõdés alapján rá vonatkozó feltételek minden résztvevõ partnerre és alvállalkozóra is érvényesek lesznek. 1(2) A Kedvezményezett köteles kellõ gondossággal és megfelelõ hatékonysággal, valamint a Szerzõdésben foglaltakkal összhangban és az érintett terület legjobb módszereinek megfelelõen végrehajtani az Intézkedést. Ennek érdekében a Kedvezményezett köteles mozgósítani a projekt maradéktalan megvalósításához – az Intézkedés Leírásában meghatározottak szerint – szükséges pénzügyi, emberi és anyagi erõforrásokat; törekednie kell a helyi humán és anyagi erõforrások felhasználására. 1(3) Ha a Bizottság által finanszírozott jelen vagy bármely más Intézkedéssel kapcsolatosan a Kedvezményezett vagy annak bármely partnere, alvállalkozója vagy ügynöke korrupt gyakorlatot követ, a Bizottság felfüggesztheti az Intézkedést vagy a 11. cikk (3) bekezdésében leírtaknak megfelelõen felbonthatja a Szerzõdést.

Source: https://magyarkozlony.hu/hivatalos-lapok/1820f457a8f744a5dc76dc3e39a6e172f5678804/dokumentumok/00dd1295c92134b75b5546d69a56847188b493fc/letoltes